**การส่งเสริมการลดและเลิกบุหรี่ ในผู้ติดเชื้อเอชไอวี/เอดส์ โรงพยาบาลสงขลา**

1. ชื่อผลงาน : การส่งเสริมการลดและเลิกบุหรี่ ในผู้ติดเชื้อเอชไอวี/เอดส์ โรงพยาบาลสงขลา

2. คำสำคัญ : ผู้ติดเชื้อเอชไอวี/เอดส์ ทั้งที่สูบบุหรี่และไม่สูบบุหรี่ / การลดและเลิกบุหรี่

3. สรุปผลงานโดยย่อ :

การส่งเสริมการลดและเลิกบุหรี่ ในผู้ติดเชื้อเอชไอวี/เอดส์ ในช่วงเดือนกันยายนถึงเดือนพฤศจิกายน 2557 เพื่อให้ลดและเลิกบุหรี่ จากจำนวนผู้เข้าร่วมกิจกรรมทั้งหมด 30 ราย ผลของการดำเนินกิจกรรมพบว่า กลุ่มที่ไม่คิดเลิกบุหรี่ มีจำนวน 1 ราย หลังเข้าร่วมกิจกรรมเปลี่ยนมาเป็นกลุ่มที่อยากเลิกบุหรี่ คิดเป็นร้อยละ 100 กลุ่มที่คิดจะเลิกสูบบุหรี่/ยาสูบและลังเลจะเลิกจำนวน 8 ราย เปลี่ยนมาเป็นกลุ่มที่อยากเลิกสูบบุหรี่/ยาสูบและพร้อมจะเลิกสูบจำนวน 2 ราย คิดเป็นร้อยละ 25 ส่วนกลุ่มที่อยากเลิกสูบบุหรี่/ยาสูบและพร้อมจะเลิกสูบบุหรี่/ยาสูบ มีจำนวน 21 ราย เปลี่ยนมาเป็นกลุ่มที่อยากเลิกสูบบุหรี่/ยาสูบและพร้อมจะเลิกสูบบุหรี่/ยาสูบคิดเป็นร้อยละ 9.52 และจำนวนผู้ติดเชื้อเอชไอวี/เอดส์ ที่ได้รับการประเมินระดับนิโคตินอยู่ในกลุ่มระดับสูงมีจำนวน 5 ราย หลังเข้าร่วมกิจกรรมระดับนิโคตินลดลง 2 ราย คิดเป็นร้อยละ 40 ส่วนคะแนนความพร้อมของผู้ติดเชื้อเอชไอวี/เอดส์ ในการเลิกบุหรี่/ยาสูบ ก่อนเข้าร่วมกิจกรรม 172 คะแนน หลังเข้าร่วมกิจกรรมคะแนนความพร้อมเพิ่มขึ้นเป็น 197 คะแนน เพิ่มขึ้น 25 คะแนน คิดเป็นร้อยละ 6.78 และพบว่าปัจจัยที่ผู้ติดเชื้อเอชไอวี/เอดส์ ประสบความล้มเหลวในการลด/เลิกบุหรี่ เนื่องจากได้กลิ่นควันบุหรี่/ยาสูบจากการเข้าสังคมพบปะกับเพื่อน ความเครียด เป็นต้น

4. ชื่อ และที่อยู่ขององค์กร : โรงพยาบาลสงขลา 666 หมู่ที่ 2 ตำบลพะวง อำเภอเมือง จังหวัดสงขลา

5. สมาชิก : แพทย์หญิง สุจินดา เรืองจันทร์ อายุรแพทย์

คุณสุชานาฏ คงคาลัย พยาบาลวิชาชีพชำนาญการ

คุณกฤษณา ทินนิมิตร พยาบาลวิชาชีพชำนาญการ

คุณอำมร เดชบำรุง พยาบาลวิชาชีพชำนาญการ

6. เป้าหมาย

6.1 เพื่อป้องกันผู้ติดเชื้อเอชไอวี/เอดส์ ไม่ให้สูบบุหรี่รายใหม่ร้อยละ 100

6.2 เพื่อให้ผู้ติดเชื้อเอชไอวี/เอดส์ ปรับเปลี่ยนพฤติกรรมและมีส่วนร่วมในการแก้ปัญหาร้อยละ 80

6.3 เพื่อลดระดับการติดนิโคตินในผู้ติดเชื้อเอชไอวี/เอดส์ ที่สูบบุหรี่ร้อยละ 80

6.4 เพื่อให้ผู้ติดเชื้อเอชไอวี/เอดส์ มีความพร้อมในการเลิกบุหรี่/ยาสูบร้อยละ 80

7. ปัญหา และสาเหตุโดยย่อ :

การสูบบุหรี่ในผู้ติดเชื้อเอชไอวี/เอดส์ส่งผลกระทบทั้งทางตรงและทางอ้อมต่อผู้ติดเชื้อเอชไอวี/เอดส์ กล่าวคือ Miguez – Burbano และคณะ (บุหรี่และยาสูบพิษภัยการดูแลรักษาและการป้องกัน 2556, หน้า 237) การสูบบุหรี่/ยาสูบมีความสัมพันธ์กับโรคผิวหนังหลายอย่างในผู้ป่วยเอดส์ ได้แก่ Oral thrush และยังพบอีกว่าการสูบบุหรี่เพิ่มโอกาสติดเชื้อโรคฉวยโอกาสในปอดของผู้ป่วยกลุ่มนี้ที่ได้รับยาต้านไวรัสอีกด้วย และพบว่าผู้ที่ติดเชื้อเอดส์ที่สูบบุหรี่มีความเสี่ยงในการติดเชื้อ PCP มากขึ้น 2 เท่า และกลุ่มที่สูบบุหรี่นาน ๆ มีความเสี่ยงในการติดเชื้อวัณโรคมากขึ้น 2 เท่า นอกจากนี้การสูบบุหรี่ยังไปลดประสิทธิภาพของยาต้านไวรัส 40 % ทางคณะทำงานเอดส์ได้เล็งเห็นความสำคัญในเรื่องดังกล่าวจึงได้จัดกิจกรรมส่งเสริมเพื่อให้ผู้ติดเชื้อเอชไอวี/เอดส์ ปรับเปลี่ยนพฤติกรรมและมีส่วนร่วมในการแก้ปัญหาเพื่อลด/เลิกบุหรี่

8. การเปลี่ยนแปลง :

8.1 มีการให้การปรึกษารายบุคคลในผู้ติดเชื้อเอชไอวี/เอดส์ที่สูบบุหรี่และไม่สูบบุหรี่

8.2 มีการประเมินระดับนิโคตินในผู้ติดเชื้อเอชไอวี/เอดส์

8.3 มีกลุ่มเพื่อนช่วยเพื่อนร่วมแลกเปลี่ยนเรียนรู้

8.4 Health Promotiom

8.5 Social Support

9. การวัดผลและผลของการเปลี่ยนแปลง :

ผู้ติดเชื้อเอชไอวี/เอดส์ที่เข้าร่วมกิจกรรมเพื่อการเลิกบุหรี่ ระหว่างเดือนกันยายน – เดือนพฤศจิกายน 2557 (N=30)

|  |  |  |
| --- | --- | --- |
| ตัวชี้วัด | ก่อนเข้าร่วมกิจกรรม | หลังเข้าร่วมกิจกรรม |
| กลุ่มที่ไม่คิดเลิกสูบบุหรี่/ยาสูบ | 1 | 0 |
| กลุ่มที่คิดจะเลิกสูบบุหรี่/ยาสูบและลังเลจะเลิกสูบบุหรี่/ยาสูบ | 8 | 7 |
| กลุ่มที่อยากเลิกสูบบุหรี่/ยาสูบและพร้อมจะเลิกสูบบุหรี่/ยาสูบ | 21 | 23 |

ผู้ติดเชื้อเอชไอวี/เอดส์ที่ได้รับการประเมินระดับนิโคติน ระหว่างเดือนกันยายน – เดือนพฤศจิกายน 2557 (N=30)

|  |  |  |
| --- | --- | --- |
| ตัวชี้วัด | ก่อนเข้าร่วมกิจกรรม | หลังเข้าร่วมกิจกรรม |
| ระดับต่ำ | 13 | 20 |
| ระดับปานกลาง | 12 | 8 |
| ระดับสูง | 5 | 2 |

หมายเหตุ : ใช้เครื่องมือ Fagerstrom test for level of nicotine dependence ในการประเมิน

10. บทเรียนที่ได้รับ :

หลัก 5A (Ask , Advise, Assess, Assist, Arranging) เป็นกลยุทธ์ที่มีประสิทธิภาพเมื่อนำมาใช้ในการเข้าถึงผู้ติดเชื้อเอชไอวี/เอดส์ที่สูบบุหรี่และไม่สูบบุหรี่โดยได้ช่วยเหลือผู้ติดเชื้อเอชไอวี/เอดส์ ให้สามารถวางแผนลดเลิกบุหรี่/ยาสูบ ได้อย่างมีประสิทธิภาพและยั่งยืน

11. การติดต่อกับทีมงาน : นางอำมร เดชบำรุง ผู้ประสานงานเอดส์และวัณโรค ศูนย์บริหารงานวัณโรคและโรคเอดส์

โรงพยาบาลสงขลา โทร: 074-338100 ต่อ 4010 ,1018 , 087-8995115 Email:songkhla4010@gmail.com